open-index/open-wikipedia-markdown huggingface dataset:
ფლორიდის დეპარტამენტი

**ფლორიდის დეპარტამენტი** () — დეპარტამენტი ურუგვაიში. დედაქალაქია ფლორიდა. მდებარეობს ქვეყნის ცენტრალური ნაწილის სამხრეთით. ჩრდილოეთით ესაზღვრება რივერის დეპარტამენტი, აღმოსავლეთით — ტრეინტა-ი-ტრესისა და ლავალიეხას დეპარტამენტები, სამხრეთით — კანელონესის დეპარტამენტი, დასავლეთით კი ფლორესისა და სან-ხოსეს დეპარტამენტები. 

შეიქმნა 1856 წლის 10 ივლისს, როდესაც გამოეყო ხოსეს დეპარტამენტს.

2011 წლის მონაცემებით მოსახლეობა 67 048 ადამიანს შეადგენს.

## დეპარტამენტის რუკა
## იხილეთ აგრეთვე 
* ურუგვაის დეპარტამენტები

## რესურსები ინტერნეტში 
*photo impressions of Florida Department
*INE map of Florida Department

კატეგორია:ურუგვაის დეპარტამენტები
სოფლის მუშა

**სოფლის მუშა** შეიძლება აღნიშნავდეს:
*სოფლის მუშა — ქართული ჟურნალი
*სოფლის მუშა — ქართული გაზეთი
სოფლის მუშა (ჟურნალი)

„**სოფლის მუშა**“ — ქართული პოპულარული ყოველკვირეული პოლიტიკური და ლიტერატურული ჟურნალი სოციალურ-დემოკრატიული მიმართულებისა. გამოდიოდა თბილისში 1917 წელს. სულ 14 ნომერი გამოვიდა. რედაქტორი გამომცემელი — ს. პართენაშვილიი (ი. ირემაშვილი).
## ლიტერატურა
კატეგორია:საქართველოს ჟურნალები
კატეგორია:ქართულენოვანი ჟურნალები
აბრევიატურა (ენათმეცნიერება)

**აბრევიატურა** ( < ) — წერისას სიტვების (მაგალითად: ე. ი. — ესე იგი, ა. შ. — ასე შემდეგ, ე. წ. — ეგრეთ წოდებული) ან რთულშემოკლებული სიტყვის (მაგალითად: თემქა — თბილისის ელმავალმშენებელი ქარხანა, ზაჰესი — ზემო ავჭალის ჰიდროელექტროსადგური) შემოკლებით, პირველი ასოებით აღნიშვნა. 

## იხილეთ აგრეთვე 
* ქარაგმა

## ლიტერატურა 
კატეგორია:ენათმეცნიერება
სოფლის კომუნისტი

**„სოფლის კომუნისტი“** —ქართული ყოველთვიური ჟურნალი, საქართველოს კომუნისტური პარტიის (ბ) ცენტრალური კომიტეტის ორგანო. გამოდიოდა თბილისში 1925–1930 წლებში. გამოსცემდა გაზეთ „ახალი სოფლის“ რედაქცია. აშუქებდა სასოფლო საბჭოების მუშაობას, სასოფლო-სამეურნეო კოოპერაციის, განათლების ორგანიზაციისა და კადრების საკითხებს. 1930 წლის აგვისტოდან მის ნაცვლად გამოდიოდა „აგიტატორი“.
## ლიტერატურა
კატეგორია:საქართველოს ჟურნალები
კატეგორია:ქართულენოვანი ჟურნალები
კოვბოი

[250px|მინიატიურა|ამერიკელი კოვბოების კლასიკური სურათი. [ჩარლზ მარიონ რასელის ნამუშევარი. ]]
**კოვბოი** (, *cow* – ძროხა, *boy* – ბიჭი) — მწყემსი, რომელიც უვლის რქოსან საქონელს დასავლეთ აშშ-ის რანჩოებზე. ტრადიციულად, ის ცხენზეა ამხედრებული და ხშირად ასრულებს რანჩოსთან დაკავშირებულ საქმიანობას. ისტორიული ამერიკელი კოვბოი XIX საუკუნის ბოლოს წარმოიშვა, ჩრდილოეთ მექსიკისათვის ტრადიციული ვაკეროსგან და სულ მალე იქცა განსაკუთრებული მნიშვნელობისა და ლეგენდების ფიგურად. კოვბოის ქვეტიპია ვრანგლერი, რომელიც ცხენის დახმარებით მსხვილფეხა რქოსან საქონელს უვლის. გარდა რანჩოზე საქმიანობისა, ზოგიერთი კოვბოი როდეოში მონაწილეობის მისაღებადაც მუშაობს. ნაკლებ დადასტურებულია, მაგრამ XIX საუკუნის ბოლოს ჩანს კოვგირლიც (Cowgirls), რომლებსაც თავიანთი მიღწევებისთვის დიდ პატივს მიაგებდნენ. საქონლის მომვლელები ასევე ჩანან მსოფლიოს მრავალ სხვა ადგილას, განსაკუთრებით სამხრეთ ამერიკასა და ავსტრალიაში, რომლებიც კოვბოების მსგავს მოვალეობას ასრულებენ ოღონდ თავიანთი ქვეყნების ტრადიციების შესაბამისად.

კოვბოის ღრმა ისტორიული ფესვები აქვს, რომელიც მიემართება ესპანეთისა და ამერიკის უძველეს ევროპელ მოსახლეებისკენ. საუკუნეთა განმავლობაში, სხვაობამ რელიეფში, კლიმატსა და საქონლის მოვლის მრავალი კულტურის სხვადასხვანაირმა ტრადიციებმა წარმოშვა აღწურვილობის, სამოსისა და ცხოველთა მოპყრობის რამდენიმე განსხვავებული სტილი. თანამედროვე მსოფლიოს მორგებულ მუდამ პრაქტიკულ კოვბოისთან ერთად რამდენადმე შეიცვალა მათი აღჭურვილობა და ტექნიკა, თუმცა დღემდე დაცულია მრავალი კლასიკური ტრადიცია.

## ლიტერატურა 
* Bennett, Deb (1998) *Conquerors: The Roots of New World Horsemanship.* Amigo Publications Inc.; 1st edition. ISBN 0-9658533-0-6
* Denhardt, Robert M. *The Horse of the Americas* Norman: University of Oklahoma Press 1947.
* Draper, Robert. "21st -Century Cowboys: Why the Spirit Endures." *National Geographic,* December 2007, pp.&nbsp;114–135.
* Malone, John William. *An Album of the American Cowboy.* New York: Franklin Watts, Inc., 1971. SBN: 531-01512-2.
* Malone, Michael P., and Richard B. Roeder. *Montana: A History of Two Centuries*. University of Washington Press; Revised edition, 1991. ISBN 0-295-97129-0, ISBN 978-0-295-97129-2.

## სქოლიო
კატეგორია:პროფესიები
კატეგორია:ვესტერნი
ოქროს გლობუსი საუკეთესო მსახიობი ქალისთვის მიუზიკლსა ან კომედიაში

**ოქროს გლობუსი საუკეთესო მსახიობი ქალისთვის მიუზიკლსა ან კომედიაში** — ოქროს გლობუსის დაჯილდოების ერთ-ერთი ნომინაცია. გაიცემა 1950 წლიდან. მანამდე გაიცემოდა ერთიანი ჯილდო ქალის როლის საუკეთესო შესრულებისთვის.

*"†" აღნიშნავს ოსკარის მოგებას
*‡  აღნიშნავს ოსკარის ნომინაციას
*"§" აღნიშნავს ოქროს გლობუსის მოგებას ოსკარის ნომინაციის გარეშე

## ლაურეატები
### 1950-იანები

### 1960-იანები
### 1970-იანები
### 1980-იანები
### 1990-იანები
### 2000-იანები
### 2010-იანები
## რესურსები ინტერნეტში
* goldenglobes.org 

კატეგორია:ოქროს გლობუსის ჯილდოები
ოქროს გლობუსი საუკეთესო მიუზიკლისა ან კომედიისთვის

**ოქროს გლობუსი საუკეთესო მიუზიკლისა ან კომედიისთვის** — ოქროს გლობუსის დაჯილდოების ერთ-ერთი ნომინაცია. გაიცემა 1952 წლიდან.

## ლაურეატები
### 1951-1957

|-
| rowspan="1" style="text-align:center;"| 1954|| style="background:#B0C4DE;" align="center" | ***კარმენ ჯონსი*** || style="background:#B0C4DE;" | **ოტო პრემინგერი** || style="background:#B0C4DE;" | **ოტო პრემინგერი**
|-
| rowspan="1" style="text-align:center;"| 1955|| style="background:#B0C4DE;" align="center" | ***Guys and Dolls*** || style="background:#B0C4DE;" | **Joseph L. Mankiewicz** || style="background:#B0C4DE;" | **Samuel Goldwyn**
|-
| rowspan="5" style="text-align:center;"| 1956|| style="background:#B0C4DE;" align="center" | ***მეფე და მე*** ‡ || style="background:#B0C4DE;" | **უოლტერ ლანგი** || style="background:#B0C4DE;" | **ჩარლზ ბრაკეტი და დერილ ზანუკი**
|-
| align="center" |*ავტობუსის გაჩერება* || ჯოშუა ლოგანი ||ბადი ადლერი
|-
| align="center" |*საწინააღმდეგო სქესი* || დევიდ მილერი || ჯოი პასტერნაკი
|-
| align="center" |*The Solid Gold Cadillac* || Richard Quine || Fred Kohlmar
|-
| align="center" |*The Teahouse of the August Moon* || Daniel Mann || Jack Cummings
|-
| rowspan="5" style="text-align:center;"| 1957|| style="background:#B0C4DE;" align="center" | ***Les Girls*** || style="background:#B0C4DE;" | **George Cukor** || style="background:#B0C4DE;" | **Saul Chaplin & Sol C. Siegel**
|-
| align="center" |''Don't Go Near the Water* || Charles Walters || Lawrence Weingarten
|-
| align="center" |*Love in the Afternoon* || Billy Wilder || Billy Wilder
|-
| align="center" |*Pal Joey* || George Sidney || Fred Kohlmar
|-
| align="center" |*აბრეშუმის წინდები'' || რუბენ მამულიანი || პროდიუსერი
|-
|}

### 1958–1962

### 1963–1969
### 1970-იანები
### 1980-იანები
### 1990-იანები
### 2000-იანები
### 2010-იანები
## რესურსები ინტერნეტში
* goldenglobes.org 

კატეგორია:ოქროს გლობუსის ჯილდოები
ზღუდრის წმინდა გიორგის ეკლესია

**ზღუდრის წმინდა გიორგის ეკლესია** — ეკლესია ქარელის მუნიციპალიტეტის სოფელ ზღუდერში. მდებარეობს სოფლის სამხრეთით 200 მეტრზე. სტილისტური ნიშნებით თარიღდება გვიანდელი ფეოდალური ხანით.

ეკლესია დარბაზულია (4,3 X 3,2 მ), ნაგებია რიყისა და ქვიშაქვის შერეული წყობით. შიგნიდან თაღოვანი, გარედან ქვიშაქვის არქიტრავით გადახურული შესასვლელი სამხრეთითაა. ნახევარწრიულ აფსიდში ორი მაღალი ნახევარწრიული ნიშია. დარბაზის კამაროვანი გადახურვა გრძივი და დასავლეთ კედლების პილასტრებზე (ჩრდილოეთით) და კრონშტეინებზე (სამხრეთით) გადაყვანილ საბჯენ თაღებს ეყრდნობოდა. სამხრეთ ფასადზე შესასვლელის არქიტრავზე მოგვიანებით ჯვარი ამოუკვეთიათ.

## ლიტერატურა
კატეგორია:ქარელის მუნიციპალიტეტის ტაძრები
კატეგორია:წმინდა გიორგის სახელობის ეკლესიები
ზღუდრის წმინდა კვირიკეს ეკლესია

**ზღუდრის წმინდა კვირიკეს ეკლესია** — ეკლესია ქარელის მუნიციპალიტეტის სოფელ ზღუდერში. მდებარეობს სოფლის განაპირას, სამხრეთ-დასავლეთით, შემაღლებულ ადგილზე. თარიღდება გვიანდელი ფეოდალური ხანით.

ეკლესია დარბაზულია (3,8 X 5,8 მ), ნაგებია ქვიშაქვითა და რიყის ქვით, ფასადებზე გამოყენებულია შირიმის მოზრდილი ქვებიც. სწორკუთხა შესასვლელი დასავლეთითაა. შემორჩენილია კარის ღიობის გადასახური ხის ძელების კვალი. ოდნავ დეფორმირებული ნახევარწრიული აფსიდის ღერძზე ფართო და მაღალი სარკმელია (გარეთ მკვეთრად ვიწროვდება), ხოლო მის ორივე მხარეს, იატაკიდან იწყება ღრმა სწორკუთხა ნიშები. მარჯვენა ნიშის ზემოთ, კედლის სისქეში ქვედა ნიშთან დაკავშირებული ტრაპეციული ნიშია. აფსიდის სარკმლის ქვემოთ, კედელზე სატრაპეზო ყოფილა (შეინიშნება კვალი). საკურთხეველი გადახურულია დამრეცი კონქით, რომელიც დასრულებულია ნახევრადელიფსური თაღით. თაღი ქვიშაქვის მარტივი პროფილის კრონშტეინებს ეყრდნობა. საკურთხეველი უშუალოდ ერწყმის დარბაზის გრძივ კედლებს. დასავლეთით სწორკუთხა სარკმელია. დასავლეთის ფასადზე, შესასვლელის ზემოთ კარის ღიობის სიგანის თაღოვანი ნიშია. აღმოსავლეთ ფასადის ქვედა ნაწილი ჟანგისფერი ქვებითაა ნაწყობი. ეკლესიის ფასადები თაროსებრი ლავგარდნით იყო დასრულებული.

## ლიტერატურა
კატეგორია:ქარელის მუნიციპალიტეტის ტაძრები
ვერა დრეიკი

***ვერა დრეიკი*** — რეჟისორ მაიკ ლის 2004 წლის მხატვრული ფილმი.

## სიუჟეტი
ფილმის მოქმედება 1950 წელს მიმდინარეობს.. ფილმი ეხება შუახნის მუშათა კლასის წარმომადგენლი, ვერა დრეიკის ცხოვრებას, რომელიც ქალებს არასასურველი ორსულობის შემთხვევაში არალეგალურად ეხმარება. დრეიკი დახმარებაში ფულს არ იღებს, რადგან მას თავად აქვს გადატანილი იგივე პრობლემა ახალგაზრდობაში.

## როლებში
*იმელდა სტაუნტონი - ვერა დრეიკი
*რიჩარდ გრეჰემი - ჯორჯი
*ედი მარსანი - რეგი 
*ანა კევინი - ნელი 
*სალი ჰოკინსი - სუზანი
*ჯიმ ბროუდბენტი - მოსამართლე

## ჯილდოები
ფილმი დასახელებული იყო ოსკარის სამ ნომინაციაზე: საუკეთესო ფილმი, საუკეთესო ორიგინალური სცენარი და საუკეთესო მსახიობი ქალი. ის ასევე წარდგენილი იყო ოქროს გლობუსის ჯილდოზე დრამაში შესრულებული ქალის საუკეთესო როლისთვის.

**BAFTA**
*საუკეთესო რეჟისორი: მაიკ ლი
*საუკეთესო მსახიობი ქალი: იმელდა სტაუნტონი
*საუკეთესო კოსტუმების დიზაინი: ჟაკლინ დურანი

**ვენეციის კინოფესტივალი**
*ოქროს ლომი
*ვოლპის თასი: იმელდა სტაუნტონი

## რესურსები ინტერნეტში
* 
* 
* 
* 
* 

კატეგორია:ბრიტანული ფილმები
კატეგორია:დრამატული ფილმები
კატეგორია:ინგლისურენოვანი ფილმები
კატეგორია:2004 წლის ფილმები
კატეგორია:ფილმები აბორტის შესახებ
კატეგორია:მაიკ ლის ფილმები
გაუჩო

[250px|მინიატიურა|[არგენტინა|არგენტინელი გაუჩო]]
[250px|მინიატიურა|არგენტინელი გაუჩოს ფოტო. გადაღებულია [პერუში, 1868 წელს. ]]
**გაუჩო** (; ) — ტერმინი, რომლითაც მოიხსენიებენ სამხრეთ ამერიკის პამპასებში, გრან-ჩაკოსა და პატაგონიის ველებზე მაცხოვრებლებს. ისინი ძირითადად განაწილებულნი არიან სამხრეთ ბრაზილიის, არგენტინის, ურუგვაის, პარაგვაის, აღმოსავლეთ და სამხრეთ ბოლივიისა და სამხრეთ ჩილეს ტერიტორიებზე. ბრაზილიაში, გაუჩოები რიუ-გრანდი-დუ-სულის შტატის ძირითად გენეტიკურ შტოს წარმოადგენენ. 

გაუჩო ჩრდილოამერიკული კოვბოის დაახლოებით ეკვივალენტურია. სიტყვა „კოვბოის“ მსგავსად, ჩილეურ ტერმინ *უასოს*, კუბურ *გუახიროს*, ვენესუელურ და კოლუმბიურ *ლიანეროს* ან მექსიკურ *ჩაროს* უფრო მეტი დატვირთვა XIX საუკუნეში ჰქონდა, ვიდრე დღეს. გაუჩოები ძირითადად სასოფლო არეალების მოსახლეები არიან, რომლებიც საქონელს უვლიან და ნადირობენ, რაც მათი ძირითადი ეკონომიკური საქმიანობაა. 

ტერმინის წარმოშობასთან დაკავშირებით რამდენიმე კონფლიქტური ჰიპოთეზა არსებობს. ის შესაძლოა მომდინარეობდეს მაპუჩეს სიტყვა *კაუჩოსგან* (მაწანწალა) ან კეჩუას სიტყვა უაჩუსგან (ობოლი), რომელმაც ამერიკულ ესპანურსა და ბრაზილიურ პორტუგალიურში განსხვავებული სიტყვა *გაუჩო* წარმოშვა. ტერმინის გამოყენება წერილობით წყაროებში პირველად არგენტინის მიერ დამოუკიდებლობის მოპოვების წლებშია (1816) დაფიქსირებული.

## რესურსები ინტერნეტში 
* Tierra de Gauchos, Land of gauchos 
* Confederacion Gaucha Argentina 
* Folklore del Norte Argentino
* Movimento Tradicionalista Gaúcho 
* Página do Gaúcho

## სქოლიო
კატეგორია:არგენტინის ეთნიკური ჯგუფები
კატეგორია:ბრაზილიის დემოგრაფია
კატეგორია:ურუგვაის დემოგრაფია
კატეგორია:პარაგვაის დემოგრაფია
კატეგორია:ბოლივიის დემოგრაფია
კოატლიკუე

[thumb|[კოატლიკუეს ქანდაკება]]
[thumb|right|[კოატლიკუეს ქანდაკება უკნიდან]]

**კოატლიკუე** () — „ის გველის კაბაშია“; ასევე კოატლანტონანი. აცტეკების მითოლოგიაში მიწისა და ცეცხლის ქალღმერთი. მასში ერთდროულად თავმოყრილია სიცოცხლის დასაწყისი და დასასრული.

კოატლიკუე ღმერთ უიცილოპოჩტლის დედაა. მითის თანახმად, კოატლიკუე ძველი მზის ქვრივი იყო და ცხოვრობდა თავის ვაჟებთან, სენცონუიცნაუასთან („სამხრეთის 400 ვარსკვლავი“), და ქალიშვილ კოიოლჰაუკისთან, მთვარის ქალღმერთთან. ბავშვების დაბადების შემდეგ კოატლიკუემ უმანკოების ფიცი დადო და ყოველდღე ადიოდა მთა კოატეპეკზე („გველის მთა“), რომელიც ქალაქ ტოლანის მახლობლად იყო, რათა ტაძარში მსხვერპლი გაეღო. ერთხელაც მთის მწვერვალზე მასთან ციდან ჩამოვარდა კოლიბრის ბუმბულების გროვა, რომელიც მან ქვედანატის ქამრის ქვეშ დამალა, რის შემდეგაც გროვა გაურკვევლად გაქრა. მალე კოატლიკუე მიხვდა, რომ დაფეხმძიმდა. როდესაც ეს გაიგეს, მისი შვილები გაცოფდნენ, ხოლო ქალიშვილმა ძმები წააქეზა, რომ თავისი თავის შემარცხვენელი დედა მოეკლათ. კოატლიკუეს საშვილოსნოში მყოფმა ბავშვმა დაიფიცა, რომ დედას დაიცავდა. როდესაც მკვლელები მთას მიუახლოვდნენ, ახალდაბადებული უიცილოპოჩტლი თავს დაესხა ძმებს და გააქცია ისინი, კოიოლჰაუკის კი თავი მოჰკვეთა და ცაში აისროლა, სადაც ის მთვარედ გადაიქცა. 

ამგვარად, კოატლიკუე — მიწის განსახიერებაა, რომლიდანაც ყოველდღე ამოდის მზე (უიცილოპოჩტლი), მთვარისა და ვარსკვლავების დამარცხების შემდეგ. კოატლიკუე ერთდროულად სიკვდილის ქალღმერთიცაა, რადგან მიწა შთანთქავს ყველაფერ ცოცხალს. კოატლიკუე მიწის ქვეშ ცხოვრობდა და ყვავილების მფარველად ითვლებოდა. ზოგჯერ მას უწოდებდნენ ჰოლოტლისა და კეცალკოატლის დედას. 

კოატლიკუეს ყველაზე ცნობილი ქანდაკება ნაპოვნია 1790 წელს მეხიკოში, მოიცავს ადამიანურ და ზოომორფულ მახასიათებლებს და მიწის ქალღმერთს მთელ თავის დიდებასა და სიძლიერეში გამოსახავს. ქალღმერთის სახეს ორი გველის თავი ქმნის, ან გველის ფორმის სისხლის ორი ნაკადი. ქანდაკების ტანსაცმელი შედგება ადამიანების მოჭრილი ხელებისა და გულებისგან, ქამრის ბალთას წარმოადგენს თავის ქალა, რომელიც სიმბოლურად გამოხატავს იმას, რომ სიკვდილის შემდეგ ყველა ადამიანი მიწაში მოხვდება. ქვედატანს ქმნიან გველები, რომლებსაც ქვესკნელის სამეფოში შეუძლიათ შეღწევა. ქალღმერთის ხელებსა და ფეხებს ამკობს ძლიერი ფრჩხილები, რომლებიც არწივისას ჰგავს და რომლების მეშვეობითაც კოატლიკუე საფლავებს თხრის. მკერდი გამოსახულია მოშვებულად, რადგანაც ის ბავშვებს კვებავდა. მიუხედავად იმისა, რომ კოატლიკუე ქალი-ღვთაებაა, მას მამაკაცური თვისებები აქვს. მამაკაცის საწყისი მასში გამოსახულია არწივით, ქალის საწყისი კი — გველით. ამ გაგებით ის გამოხატავს ფრთიანი გველის, კეცალკოატლის, მდედრობით პარალელს.

## იხილეთ აგრეთვე 
* უიცილოპოჩტლი
* კოატლიკუეს ქანდაკება

## ლიტერატურა 
* Мифологический словарь/Гл.ред. Е. М. Мелетинский — М.:Советская энциклопедия, 1991 г. С. 292.
* Женщины в легендах и мифах/ Пер. с англ. О. Перфильева. — М., «Крон-Пресс», 1998. — 592 с. С. 478—479.
* Льюис Спенс «Мифы инков и майя»/ Пер. с англ. Л. А. Карповой. — М., Центрополиграф, 2005. С. 78-80.

## რესურსები ინტერნეტში 
* ძველი მესოამერიკა
* Mexican Mythology 

კატეგორია:აცტეკების ღმერთები
კატეგორია:აცტეკების მითოლოგია
კატეგორია:აცტეკები
კატეგორია:ღმერთები ანბანის მიხედვით
მოსიმბოა-და-პრაია

**მოსიმბოა-და-პრაია** —  პორტი ჩრდილოეთ მოზამბიკში, მდებარეობს ინდოეთის ოკეანის სანაპიროზე, კაბუ-დელგადუს პროვინციაში.  იგი წარმოადგენს სასაზღვრო პუნქტს ტანზანიასთან და მიეკუთვნება მოსიმბოა-და-პრაიას რაიონს.

## ეკონომიკა
მისი ეკონომიკა ძირითადად ეყრდნობა თევზჭერასა და ხე-ტყის დამზადებას. 

## ისტორია
ქალაქი ცნობილი იყო კოლონიურ პერიოდში მისი პორტით, რომელიც ემსახურებოდა საექსპორტო  ბაზარს და ასევე იმით, რომ მისი საშუალებით  ადვილი იყო ტანზანიასთან და ჩრდილოეთთან დაკავშირება. პორტუგალიელების არმიას აქ ეყენა თავისი ბაზა დამოუკიდებლობისთვის ბრძოლის განმავლობაში. სამოქალაქო ომის დროს იგი წარმოადგენდა ცენტრს დევნილებისა და თავდაცვისათვის. ბევრი ადამიანი აქ 1992 წელს სამშვიდობო შეთანხმების მიღწევის შემდეგ ხელახლა დასახლდა. 

## დემოგრაფია
## იხილეთ აგრეთვე 
* მოზამბიკის ქალაქები

## სქოლიო
კოატლიკუეს ქანდაკება

**კოატლიკუეს ქანდაკება** — ანდეზიტისგან გაკეთებული ქანდაკება 2,7 მ სიმაღლით, ითვლება აცტეკების ქალღმერთ კოატლიკუეს („ის გველის კაბაშია“) გამოსახულებად. ამჟამად ინახება ანთროპოლოგიის ეროვნულ მუზეუმში, მეხიკოში. ქანდაკების ფუძეში არის რელიეფი ღმერთ ტლალტეკუტლის („მიწის მბრძანებელი“) გამოსახულებით. 

ქანდაკება იპოვეს მეხიკოს მთავარ მოედანზე გათხრების დროს, 1790 წლის 13 აგვისტოს. 17 დეკემბერს მისგან არც თუ ისე შორს აღმოაჩინეს მზის ქვა (რომელსაც შეცდომით აცტეკების კალენდარს უწოდებენ). აღმოჩენას იკვლევდა ადგილობრივი მეცნიერი ანტონიო დე ლეონ ი გამა, რომელსაც ეს ქანდაკება შეცდომით ეგონა  ღმერთ ტეოიამიკის გამოსახულება. კრეოლებსა და ევროპელებს ქანდაკება ეგონათ უაზრო და საშინელი ურჩხული, როდესაც ადგილობრივმა ინდიელებმა მას თაყვანისცემა დაუწყეს, ქანდაკებას ყვავილებით რთავდნენ და მის წინ სანთლებს დებდნენ. ასეთი ქმედებები რომ აეცილებინათ თავიდან, ქანდაკება მეხიკოს ნაციონალური ავტონომიური მუზეუმის ბაღში დამარხეს, რომ არავის ენახა.

[thumb|200px|left|[კოატლიკუეს ქანდაკება უკნიდან]]

1803 წელს ქანდაკება ამოთხარეს, რათა ალექსანდრ ფონ გუმბოლდტს ჩაეხატა ის და ასლი გაეკეთებინა. შემდეგ ის კვლავ დამარხეს. ხელმეორედ ის ამოთხარეს 1823 წელს კოლექციონერ უილიამ ბულოკის თხოვნით, რომელმაც მისი ასლი გააკეთა და მომავალ წელს გამოფინა ლონდონში..

არსებობს მსგავსი ქანდაკება, რომელიც იპოვეს 1933 წელს და ცნობილია, როგორც იოლოტლიკუე („მისი კაბა — გულია“). ის თითქმის ზუსტად იმეორებს კოატლიკუეს, მაგრამ აცვია არა გველებისგან, არამედ ადამიანის გულებისგან გაკეთებული კაბა. ცნობილია ასევე მსგავსი ქანდაკების (არ რამდენიმე ქანდაკების) ორი ნატეხი, რაც საშუალებას იძლევა ვიმსჯელოთ, რომ ასეთი ქანდაკებების მთელი სერია არსებობდა.

## სქოლიო 
კატეგორია:აცტეკები
ისაჩკოვო (ვოლოგდის ოლქი)

**ისაჩკოვო** () — სოფელი რუსეთში, ვოლოგდის ოლქში, უსტ-კუბინსკის რაიონში. სოფელი შედის ბოგოროდსკის სასოფლო დასახლების შემადგენლობაში, მოსახლეობა 2002 წლის მონაცემებით 4 ადამიანს შეადგენდა.

## იხილეთ აგრეთვე
*უსტ-კუბინსკის რაიონის დასახლებული პუნქტები

კატეგორია:უსტ-კუბინსკის რაიონის დასახლებული პუნქტები
იარე ზღვარზე

**იარე ზღვარზე** — 2005 წლის ფილმი. ფილმი ასახავს ქანთრის მომღერალ ჯონი კეშის ცხოვრებას, კერძოდ მის ადრეულ კარიერასა და რომანს ჯუნ კარტერთან.

## ჯილდოები
ფილმი ასევე ოსკარის სამ ნომინაციაში იყო წარდგენილი. ჯუნ კარტერის როლის შესრულებისთვის რიზ უიზერსპუნმა 8 სხვადასხვა ჯილდო მიიღო, მათ შორის ოსკარის, ოქროს გლობუსისა და ბაფტას ჯილდოები.

ფილმმა მიიღო:

*ოსკარი საუკეთესო მსახიობი ქალისთვის: რიზ უიზერსპუნი
*ოქროს გლობუსი საუკეთესო მიუზიკლისა ან კომედიისთვის
*ოქროს გლობუსი საუკეთესო მსახიობი კაცისთვის მიუზიკლსა ან კომედიაში: ხოაკინ ფენიქსი
*ოქროს გლობუსი საუკეთესო მსახიობი ქალისთვის მიუზიკლსა ან კომედიაში: რიზ უიზერსპუნი
*ბაფტა საუკეთესო მსახიობი ქალისთვის მთავარ როლში: რიზ უიზერსპუნი

## რესურსები ინტერნეტში
* 
* 
* 

კატეგორია:ამერიკული ფილმები
კატეგორია:ბიოგრაფიული ფილმები
კატეგორია:ინგლისურენოვანი ფილმები
კატეგორია:2005 წლის ფილმები
კატეგორია:ჯეიმზ მანგოლდის ფილმები
კატეგორია:ფილმები ქანთრის შესახებ
მაიკ შინოდა

მინი|მარჯვნივ

**მაიკლ კენჯი „მაიკ“ შინოდა** (დ. 11 თებერვალი, 1977) — ამერიკელი მუსიკოსი, პროდიუსერი და შემსრულებელი. ის უფრო მეტად ცნობილია, როგორც ჯგუფ ლინკინ პარკის რეპერი, ვოკალისტი კომპოზიტორი, გიტარისტი და კლავიშისტი.

შინოდა ასევე არის სოლო რეპერი მისსავე ჩამოყალიბებულ ჯგუფში Fort Minor. ის აგრეთვე არის ამ ჯგუფების ყდების დიზაინერი, პროდიუსერი და ხმის მიქსის ავტორი.

## რესურსები ინტერნეტში
* 
* 

კატეგორია:დაბადებული 1977
კატეგორია:ამერიკელი პროდიუსერები
კატეგორია:ამერიკელი რეპერები
კატეგორია:დაბადებული 11 თებერვალი
კატეგორია:ცოცხალი ადამიანები
ზღუდრის წმინდა სტეფანეს ეკლესია

**ზღუდრის წმინდა სტეფანეს ეკლესია** — ეკლესია ქარელის მუნიციპალიტეტის სოფელ ზღუდერში. მდებარეობს სოფლის სამხრეთით დაახლოებით 300 მეტრზე, კლდოვან ფერდობზე. თარიღდება გვიანდელი ფეოდალური ხანით.

ეკლესია დარბაზულია (5,1 X 3,1 მ), ნაგებია ქეიშაქვისა და რიყის ქვის შერეული წყობით. წყობა ირეგულარულია. ერთადერთი შესასვლელი სამხრეთით ყოფილა. შებრტყელებულ ნახევარწრიულ აფსიდში შემორჩენილია სარკმლის ძირის კვალი და ერთი სწორკუთხა ნიში. აღმოსავლეთ ფასადის ქვედა ნაწილში მოზრდილი ჟანგისფერი ქვების წყობით ცოკოლის მსგავსი შრეა. კედლები დასრულებული იყო თაროსებრი ლავგარდნით.

## ლიტერატურა
კატეგორია:ქარელის მუნიციპალიტეტის ტაძრები
ვიკი კრისტინა ბარსელონა

**ვიკი კრისტინა ბარსელონა** — ვუდი ალენის 2008 წლის რომანტიკული კომედია.

## სიუჟეტი
ფილმი გადმოსცემს ორი ამერიკელი ქალის, შავგრემანი ვიკისა და ქერა ქრისტინას ისტორიას, რომლებიც ზაფხულს ბარსელონაში ატარებენ. ისინი გაიცნობენ მსახიობ მამაკაცს, რომელსაც ორივე მათგანი მოეწონება და ახლახან დასცილდა ცოლს, თუმცა მაინც ვერ ელევა მას.

## როლებში
*სკარლეტ იოჰანსონი - კრისტინა
*რებეკა ჰოლი - ვიკი
*ხავიერ ბარდემი - ხუან ანტონიო გონსალო
*პენელოპე კრუსი - მარია ელენა
*კრის მესინა - დუგი
*პატრისია კლარკსონი - ჯუდი ნეში
*კევინ დანი - მარკ ნეში

## ჯილდოები
ფილმი 28 სხვადასხვა ჯილდოზე იყო ნომინირებული, საიდანაც მიიღო 21. მათ შორის ოქროს გლობუსი საუკეთესო მიუზიკლისა ან კომედიისთვის. პენელოპა კრუზმა მიიღო ოსკარისა და ბაფტას ჯილდოები ქალის მეორეხარისხოვანი როლის საუკეთესო შესრულებისთვის.

## რესურსები ინტერნეტში
*
*
*

კატეგორია:ამერიკული ფილმები
კატეგორია:ინგლისურენოვანი ფილმები
კატეგორია:ესპანურენოვანი ფილმები
კატეგორია:2008 წლის ფილმები
კატეგორია:ვუდი ალენის ფილმები
ომეტეოტლი

**ომეტეოტლი** (ორი ღმერთი) — სახელი, რომელიც ზოგჯერ გამოიყენება **ომეტეკუტლისა** და **ომესიუატლის** (ასევე ცნობილნი არიან სახელებით ტონაკატეკუტლი და ტონაკასიუატლი) წყვილის აღსანიშნად აცტეკების მითოლოგიაში. ასეთი ღვთაებების არსებობა და თვითონ ამ სიტყვის მნიშვნელობა სადავო საკითხია მესოამერიკის რელიგიების მკვლევარებს შორის.

## განსაზღვრა 
მიგელ ლეონ-პოტილა სახელ „ომეტეოტლს“ ინტერპრეტირებს, როგორც „ორობითობის მბრძანებელს“ და ამტკიცებს, რომ ომეტეოტლი აცტეკების უზენაესი ღვთაება-შემოქმედი იყო და რომ აცტეკებს ის წარმოედგინათ, როგორც ორმაგი ბუნების მისტიური არსის მქონე ღვთაება. მისი ვერსიით, ომეტეოტლი — აბსტრაქტული ღვთაებაა, რაც ხსნის მასზე დოკუმენტური მოხსენიებების სიმწირესა და აცტეკებში მისი კულტის არსებობის მტკიცებულებების არარსებობას. ლეონ-პორტილას არგუმენტები მეტწილად მიღებულია მესოამერიკული რელიგიების მკვლევრების მიერ.

რიჩარდ ჰალი (1992), ეწინააღმდეგება, რომ არ არსებობდნენ ცალკეულე ღვთაებები „ომეტეოტლი“, „ომეტეკუტლი“ ან „ომესიუატლი“, და რომ ამ სახელების ინტერპრეტირება უნდა მოხდეს არა ფუძე „ome“-ს („ორი“) გამოყენებით, არამედ — „omi“-ს („ძვალი“). ის თვლის, რომ ომეტეკუტლი ტონაკატეკუტლისა და მიკტლანტეკუტლის მეორე სახელია, რადგანაც ეს ღმერთები დაკავშირებულნი არიან მკვდარი ძვლებით ადამიანების შექმნასთან. ის აღნიშნავს, რომ ლეონ-პორტილას მიერ გამოყენებული ხუთი წყაროდან, არც ერთი არ შეიცავს პირდაპირ კავშირს ორობითობის ღმერთთან.

## წყაროები 
ფრანცისტანტელი ბერის, ხუან დე ტორკვემადის, მატიანეში წერია, რომ „ინდიელებს სურთად ორ ღმერთზე გაყოფილი ღვთიური ბუნება“. Cantares Mexicanos, ნაუატლზე არსებული სიმღერებისა და ლექსების კრებულის, თარგმანში ლეონ-პორტილა მოიხსენიებს „ორობითობის ღმერთს“, რომლის ნაცვლადაც ორიგინალურ ტექსტში წერია მხოლოდ ესპანურიდან ნათხოვარი სიტყვა „dios“. 
სხვა მაგალითი ლეონ-პორტილას მოჰყავს მანუსკრიპტიდან „Historia Tolteca-Chichimeca“, რომლის ტექსტიც სინამდვილეში შეიცავს სიტყვა „ayometeotl“-ს. ჰალი თვლის, რომ ეს სიტყვა უნდა გადაითარგმნოს, როგორც „წვნიანი აგავის ღმერთი“, რადგანაც ტექსტში საუბარია პულკეზე. „Codex Ríos“ მოიხსენიებს ღმერთ „hometeule“-ს — იკონიგრაფიული ანალიზი აჩვენებს, რომ ამგვარი სახელის მქონდე ღვთაება ტონაკატეკუტლის იდენტურია. მეხუთე წყაროში, „Historia de los Mexicanos por sus pinturas“-ში, როგორც ჰალი გვიჩვენებს, წერია არა „ometeotl“, არამედ „omiteuctli“. ვარაუდობენ, რომ ეს უიცილოპოჩტლის კიდევ ერთი სახელია.

## სქოლიო 
## ლიტერატურა 
*
*
*
*
*
*
*
* 

კატეგორია:აცტეკების ღმერთები
კატეგორია:აცტეკების მითოლოგია
კატეგორია:აცტეკები
კატეგორია:ღმერთები ანბანის მიხედვით
ლავალიეხას დეპარტამენტი

**ლავალიეხას დეპარტამენტი** () — დეპარტამენტი ურუგვაიში. დედაქალაქია მინასი. მდებარეობს ქვეყნის სამხრეთ-აღმოსავლეთ ნაწილში. ჩრდილოეთით ესაზღვრება ტრეინტა-ი-ტრესის დეპარტამენტი, აღმოსავლეთით — როჩის დეპარტამენტი, სამხრეთით — კანელონესისა და მალდონადოს, დასავლეთით კი ფლორიდის დეპარტამენტები. 

სახელი ეწოდა ბრიგადირ ხუან ანტონიო ლავალიეხას პატივსაცემად, რომელიც ურუგვაის დამოუკიდებლობისათვის ბრძოლაში განსაკუთრებით გამოირჩეოდა სამხედრო და პოლიტიკური ქმედებებით. 

შეიქმნა 1837 წლის 16 ივნისს, სერო-ლარგოსა და მალდონადოს დეპარტამენტების გარკვეულ ტერიტორიაზე. 

2011 წლის მონაცემებით მოსახლეობა 58 815 ადამიანს შეადგენს.

## დეპარტამენტის რუკა
## იხილეთ აგრეთვე 
* ურუგვაის დეპარტამენტები

## რესურსები ინტერნეტში 
*INE map of Lavalleja Department 

კატეგორია:ურუგვაის დეპარტამენტები
მონტევიდეოს დეპარტამენტი

**მონტევიდეოს დეპარტამენტი** () — დეპარტამენტი ურუგვაიში. ფართობის მხრივ ყველაზე პატარაა ქვეყანაში, თუმცა მოსახლეობით პირველი. მის ტერიტორიაზე მდებარეობს ურუგვაის დედაქალაქი მონტევიდეო. მიუხედავად იმისა, რომ ტერიტორიის უდიდეს ნაწილს სწორედ დედაქალაქი იკავებს, მაინც არსებობს პატარა ქალაქები, რომლებიც დღემდე არ არიან მონტევიდეოსთან შერწყმულნი და მის თანამგზავრებს წარმოადგენენ. 

2011 წლის მონაცემებით მოსახლეობა 1 319 108 ადამიანს შეადგენს, სადიანაც სოფლის მოსახლეობა 14 026-ია.

## იხილეთ აგრეთვე 
* ურუგვაის დეპარტამენტები

## რესურსები ინტერნეტში 
*INE map of Montevideo Department 

## სქოლიო
კატეგორია:ურუგვაის დეპარტამენტები
მალდონადოს დეპარტამენტი

**მალდონადოს დეპარტამენტი** () — დეპარტამენტი ურუგვაიში. მდებარეობს ქვეყნის სამხრეთ-აღმოსავლეთ ნაწილში. დედაქალაქია მალდონადო. ფართობი 4 793 კმ², მოსახლეობა 161 571 ადამიანი (2011 წ).

აღმოსავლეთით ესაზღვრება როჩის დეპარტამენტი, ჩრდილოეთით და ჩრდილო-დასავლეთით — ლავალიეხას, დასავლეთით კი კანელონესის დეპარტამენტები. მალოდნადოს ტერიტორიაზე მდებარეობს ურუგვაის უმაღლესი მთა სერო-კათედრალი.

## დეპარტამენტის რუკა
## იხილეთ აგრეთვე 
* ურუგვაის დეპარტამენტები

## რესურსები ინტერნეტში 
*ოფიციალური საიტი 
*Junta Departamental de Maldonado, official website. *(in Spanish)*
*Hotels in Punta del Este, Maldonado . 
*Maldonet , el Portal de Maldonado. *(in Spanish)*
*INE map of Maldonado Department 

კატეგორია:ურუგვაის დეპარტამენტები
მონტევიდეო (მრავალმნიშვნელოვანი)

**მონტევიდეო** — ურუგვაის დედაქალაქი. ტოპონიმი შესაძლოა ასევე აღნიშნავდეს:

* მონტევიდეო — დეპარტამენტი ურუგვაიში;
* მონტევიდეო — რაიონი პერუში; 
* მონტევიდეო — ქალაქი აშშ-ში;
ეკლესია მარიამწმინდა

**ეკლესია მარიამწმინდა** — ეკლესია ქარელის მუნიციპალიტეტის სოფელ თრეხვში. მდებარეობს სოფლის ჩრდილო-დასავლეთით დაახლოებით 400 მეტრის მანძილზე, გზის პირას, სასაფლაოზე. სტილისტური ნიშნებით თარიღდება ფეოდალური ხანის გარდამავალი პერიოდით.

ეკლესია დარბაზულია (8,6 X 5,3 მ), ნაგებია ნატეხი ქვიშაქვით, აფსიდის კუთხეები, კარ-სარკმლების წირთხლები შირიმის ქვით არის ამოყვანილი. ხის ძელებით გადახურული შესასვლელი სამხრეთითაა. აფსიდის ქვედა ნაწილი, თითქმის მთელ პერიმეტრზე, ნალისებრია, ხოლო ზემოთ (დაახლოებით 1 მეტრის სიმაღლიდან) თანდათან ნახევარწრიულ მოხაზულობაში გადადის. აფსიდის კუთხეებს (ქვემო ნაწილში) და მის გადახურვას გვიანი შეკეთების კვალი ეტყობა. აფსიდის ღერძზე და დასავლეთ კედელში ბრტყლად დაწყობილი ქვიშაქვის ფილებით გადახურული თითო სარკმელია. ეკლესიის ეზოს გარს ერტყა დიდი ქვიშაქვის ლოდებით ნაწყობი დაბალი გალავანი.

## ლიტერატურა
კატეგორია:ქარელის მუნიციპალიტეტის ტაძრები
კატეგორია:წმინდა მარიამის სახელობის ეკლესიები
პოტეპალოვო (ვოლოგდის ოლქი)

**პოტეპალოვო** () — სოფელი რუსეთში, ვოლოგდის ოლქში, უსტ-კუბინსკის რაიონში. სოფელი შედის ვისოკოვის სასოფლო დასახლების შემადგენლობაში, მოსახლეობა 2002 წლის მონაცემებით 6 ადამიანს შეადგენდა.

## იხილეთ აგრეთვე
*უსტ-კუბინსკის რაიონის დასახლებული პუნქტები

კატეგორია:უსტ-კუბინსკის რაიონის დასახლებული პუნქტები
პაისანდუს დეპარტამენტი

**პაისანდუს დეპარტამენტი** () — დეპარტამენტი ურუგვაიში. მდებარეობს ქვეყნის ჩრდილო-დასავლეთ ნაწილში. დედაქალაქია პაისანდუ. ფართობი 13 922 კმ², მოსახლეობა 113 124 ადამიანი (2011 წ). ჩრდილოეთით ესაზღვრება სალტოს დეპარტამენტი, აღმოსავლეთით — ტაკუარემბოს, სამხრეთით კი რიო-ნეგროს დეპარტამენტი. დასავლეთით, არგენტინისგან გამოჰყოფს მდინარე ურუგვაი.

სახელწოდების წარმომავლობა საკამათოა, თუმცა ჩარუას ენას წააგავს.

1816 წლის 27 იანვარს, ურუგვაის პირველი რესპუბლიკა ექვს დეპარტამენტად დაიყო. მომდევნო წელს შეიქმნა კიდევ ორი დეპარტამენტი; ამ დროისთვის, პაისანდუ მდინარე რიო-ნეგროს ჩრდილოეთით მდებარე მთელ ტერიტორიას იკავებდა, რომელიც რამდენიმე თანამედროვე დეპარტამანტს მოიცავდა.

ეკონომიკის ძირითადი ბაზისია სოფლის მეურნეობა.

## დეპარტამენტის რუკა
## იხილეთ აგრეთვე 
* ურუგვაის დეპარტამენტები

## რესურსები ინტერნეტში 
*INE map of Paysandú Department 

კატეგორია:ურუგვაის დეპარტამენტები
რივერის დეპარტამენტი

**რივერის დეპარტამენტი** () — დეპარტამენტი ურუგვაიში. მდებარეობს ქვეყნის ჩრდილოეთ ნაწილში. დედაქალაქია რივერა. ფართობი 9 370 კმ², მოსახლეობა 103 493 ადამიანი (2011 წ). ჩრდილოეთიდან და აღმოსავლეთიდან ესაზღვრება ბრაზილია, სამხრეთ-აღმოსავლეთით — სერო-ლარგოს დეპარტამენტი, სამხრეთით — ტაკუარემბოს და ჩრდილო-დასავლეთით — სალტოს დეპარტამენტი. შეიქმნა 1884 წელს. 

დეპარტამენტში კლიმატი სუბტროპიკულია; ნალექების საშუალო წლიური მაჩვენებელი დაახლოებით 1500 მმ-ს შეადგენს.

## დეპარტამენტის რუკა
## იხილეთ აგრეთვე 
* ურუგვაის დეპარტამენტები

## რესურსები ინტერნეტში 
*Intendencia Municipal de Rivera
*Historia de Rivera
*INE map of Rivera Department 

კატეგორია:ურუგვაის დეპარტამენტები
ტონატიუ

thumb|right|ღმერთ ტონატიუს გამოსახულება

**ტონატიუ** ( — სიტყვა-სიტყვით „მზე“) — აცტეკების მითოლოგიაში ცისა და მზის ღმერთი, მეომრების ღმერთი. მართავს მე-5, ახლანდელ, ერას.

სხვა სახელები: კუაუტემოკი — „დაბლა მიმართული არწივი“, პილცინტეკუტლი — „ახალგაზრდა ბატონი“, ტოტეკი — „ჩვენი წინამძღოლი“, ჰიპილი — „ფირუზის უფლისწული“.

გამოისახებოდა წითელსახიანი, მოგიზგიზე თმების მქონე ყმაწვილის სახით, უფრო ხშირად მჯდომიარედ, ზურგზე მზის დისკით ან ნახევარდისკით. ძალების მხარდასაჭერად და ახალგაზრდობის შესანახად ტონატიუს ყოველდღე უნდა მიეღო მსხვერპლის სისხლი, წინააღმდეგ შემთხვევაში ღამით, ქვესკნელში მოგზაურობისას ის შეიძლება მომკვდარიყო. ამიტომაც ყოველდღე მის გზას წინ უძღოდნენ მსხვერპლად შეწირული ადამიანებისა და ბრძოლებში დაღუპული მებრძოლების სულები. 

აცტეკების აზრით, სამყარომ რამდენიმე ერა გადალახა, რომლების დროსაც მზე სხვადასხვა ღმერთი იყო. ამჟამინდელ, მეხუთე ერაში მზე არის ტონატიუ, ერას კი ეწოდება „ოთხი მიწისძვრა“.

მზის წარმოქმნასთან დაკავშირებულ აცტეკების მითებს შორის ყველაზე გავრცელებულია შემდეგი მითი. სამყაროს შექმნის შემდეგ ღმერთები შეიკრიბნენ, რათა გადაეწყვიტათ, თუ რომელი მათგანი გახდებოდა მზის ღმერთი. მათ დაანთეს კოცონი, სადაც უნდა ჩამხტარიყო რჩეული. მაგრამ ყველა ღმერთს ეშინოდა საშიში სიცხის. საბოლოოდ, ნანაუაცინი, რომელიც საშინლად იყო დაავადებული, ცეცხლში ჩახტა, მას თან მიჰყვა ტეკისტეკატლი, რომელმაც მანამდე სამჯერ სცადა ცეცხლში ჩახტომა, მაგრამ აუტანელი სიცხე მას უკან დახევას აიძულებდა. ნანაუატლი მზე გახდა, ტეკისტეკატლი — მთვარე, ღმერთი კი — მეცტლი. თავდაპირველად მთვარე ისევე კაშკაშებდა, როგორც მზე, სანამ ამით გაღიზიანებულმა ერთ-ერთმა ღმერთმა მას კურდღელი არ ესროლა. ამის შემდეგ მეცტლი გამოისახება შავი დისკის ან წყლის ჭურჭლის სახით, რომელზეც კურდღელია. ტონატიუ — „მებრძოლი არწივების“ კავშირის მფარველია, მისი სიმბოლოა — არწივი. ტონატიუს კულტი აცტეკურ საზოგადოებაში ერთ-ერთი უმნიშვნელოვანესი იყო.

## იხილეთ აგრეთვე 
* აცტეკების მითოლოგია

## პირველწყაროები 
* 

## ლიტერატურა 
* Мифологический словарь/Гл.ред. Е. М. Мелетинский — М.:Советская энциклопедия, 1991 г.

## რესურსები ინტერნეტში 
* აცტეკური ღმერთების პანთეონი

კატეგორია:აცტეკების ღმერთები
კატეგორია:აცტეკების მითოლოგია
კატეგორია:აცტეკები
კატეგორია:ღმერთები ანბანის მიხედვით
რიო-ნეგროს დეპარტამენტი

**რიო-ნეგროს დეპარტამენტი** () — დეპარტამენტი ურუგვაიში. მდებარეობს ქვეყნის ჩრდილო-დასავლეთ ნაწილში. დედაქალაქია ფრაი-ბენტოსი. ფართობი 9 282 კმ², მოსახლეობა 54 765 ადამიანი (2011 წ). ჩრდილოეთით ესაზღვრება პაისანდუს დეპარტამენტი, აღმოსავლეთით — ტაკუარემბოს დეპარტამენტი, სამხრეთ-აღმოსავლეთით — დურასნოს, სამხრეთით კი სორიანოს დეპარტამენტი. დასავლეთიდან, მდინარე ურუგვაი არგენტინისგან გამოჰყოფს. 

შეიქმნა 1868 წელს, როდესაც გამოეყო პაისანდუს დეპარტამენტს.

## ეკონომიკა
დეპარტამენტის დასავლეთ ნაწილში, ინდუსტრიის ძირითადი წყაროა სოფლის მეურნეობა, ძირითადად მიწათმოქმედება. აღმოსავლეთ ნაწილში, ვრცელ საძოვრებზე მოშენებული ჰყავთ ცხვარი და მსხვილფეხა რქოსანი საქონელი, რასაც დიდი წვლილი შეაქვს დეპარტამენტის ეკონომიკაში. 

ბოლო დროს პოპულარული ხდება ტურიზმი, განსაკუთრებით ცხელი წყაროების გამო.

## დეპარტამენტის რუკა
## იხილეთ აგრეთვე 
* ურუგვაის დეპარტამენტები

## რესურსები ინტერნეტში 
*INE map of Río Negro Department 

კატეგორია:ურუგვაის დეპარტამენტები
ჩიკაგო (2002 წლის ფილმი)

**ჩიკაგო** — 2002 წლის მუსიკალური ფილმი. ფილმს საფუძვლად უდევს ამავე სახელწოდების მიუზიკლი. მოქმედება ვითარდება ჩიკაგოში, მეოცე საუკუნის 20-იან წლებში, ჯაზის ეპოქაში.

## სიუჟეტი
მოქმედება ვითარდება 1920-იანი წლების შუაში. როქსი ჰარტი ქოროს მოცეკვავეა. ის ამოსზე არის დაქორწინებული, მაგრამ რომანი აქვს ფრედთან, რომელიც პირდება, რომ ვარსკვლავად აქცევს. როქსი მიხვდება, რომ ფრედი ატყუებს და მოკლავს მას, რის გამოც ციხეში ჩასვამენ. ის ციხეში შეხვდება ველმა კელის, ვოდევილების სექსუალურ ვარსკვლავს, რომელიც ციხეში სასჯელს იხდის დისა და ქმრის, ერთმანეთის საყვარლების, მკვლელობისთვის. ციხის ზედამხედველი მამა მორტონი ველმას აკავშირებს ადვოკატ ბილი ფლინთან. ფლინი ველმას სკანდალური პრესისთვის პოპულარულად აქცევს. როქსი სთხოვს ქმარს, მანაც დაიქირავოს ფლინი. ფლინის დახმარებით მალე როქსის ისტორიაც პოპულარული ხდება. როქსი და ველმა გათავისუფლდებიან და ერთად დგამენ შოუს.

## როლებში
*რენე ზელვეგერი — როქსი ჰარტი
*კათრინ ზიტა-ჯონზი — ველმა კელი
*რიჩარდ გირი — ბილი ფლინი
*ქუინ ლატიფა — მატრონ მორტონი
*ჯონ ს. რეილი — ამოს ჰარტი
*ლუსი ლიუ — დორის პარკერი
*კრისტინ ბარანსკი — მერი სანშაინი

## ჯილდოები
ფილმმა მიიღო 6 ოსკარი და 1969 წლის შემდეგ გახდა პირველი მუსიკალური ფილმი, რომელმაც მიიღო ოსკარი საუკეთესო ფილმისთვის.

**ოსკარი**
*საუკეთესო ფილმი
*საუკეთესო მსახიობი ქალი მეორეხარისხოვან როლში: კეტრინ ზეტა ჯონსი
*საუკეთესო მხატვრული გაფორმება: ჯონ მირი
*კოსტუმების საუკეთესო დიზაინი: კოლინ ეტვუდი
*საუკეთესო მონტაჟი: მარტინ უოლში
*ხმის საუკეთესო შერევა: მაიკლ მინკლერი, დომინიკ ტაველა, დავიდ ლი

**ოქროს გლობუსის ჯილდოები**
*საუკეთესო მიუზიკლი ან კომედია
*საუკეთესო მსახიობი კაცი მიუზიკლსა ან კომედიაში: რიჩარდ გირი
*საუკეთესო მსახიობი ქალი მიუზიკლსა ან კომედიაში: რენე ზელვეგერი

**BAFTA**
*საუკეთესო მსახიობი ქალი მეორეხარისხოვან როლში: კეტრინ ზეტა-ჯონსი
*საუკეთესო ხმა: მაიკლ მინკლერი, დომინიკ ტაველა, დავიდ ლი

## რესურსები ინტერნეტში
* 
* 
* 
* 

## სქოლიო 
კატეგორია:ამერიკული მუსიკალური ფილმები
კატეგორია:ფილმები ჯაზის შესახებ
კატეგორია:ინგლისურენოვანი ფილმები
კატეგორია:2002 წლის ფილმები
კატეგორია:მიუზიკლებზე დაფუძნებული ფილმები
როჩის დეპარტამენტი

**როჩის დეპარტამენტი** () — დეპარტამენტი ურუგვაიში. მდებარეობს ქვეყნის სამხრეთ-აღმოსავლეთ ნაწილში. დედაქალაქია როჩა. დასავლეთით ესაზღვრება მალდონადოს დეპარტამენტი, ჩრდილო-დასავლეთით — ლავალიეხას დეპარტამენტი, ჩრდილოეთით — ტრენტა-ი-ტრიესის დეპარტამენტი, ჩრდილო-აღმოსავლეთით კი მერინის ლაგუნაზე გაივლის ბრაზილიასთან საზღვარი. როჩა ცნობილია საზღვაო კურორტებით.

როჩა შეიქმნა 1880 წელს, როდესაც ის გამოეყო მალდონადოს დეპარტამენტს.

2011 წლის მონაცემებით მოსახლეობა 68 088 ადამიანს შეადგენს.

## დეპარტამენტის რუკა
## იხილეთ აგრეთვე 
* ურუგვაის დეპარტამენტები

## რესურსები ინტერნეტში 
*ოფიციალური საიტი 
*INE map of Rocha Department 
*Tourism in Uruguay, Rocha 

კატეგორია:ურუგვაის დეპარტამენტები
სალტოს დეპარტამენტი

**სალტოს დეპარტამენტი** () — დეპარტამენტი ურუგვაიში. მდებარეობს ქვეყნის ჩრდილო-დასავლეთ ნაწილში. დედაქალაქია სალტო. ფართობი 14 163 კმ², მოსახლეობა 124 878 ადამიანი (2011 წ). ჩრდილოეთით ესაზღვრება არტიგასის დეპარტამენტი, სამხრერთით — პაისანდუს დეპარტამენტი, აღმოსავლეთით — რივერისა და ტაკუარემბოს დეპარტამენტები, დასავლეთით კი ჩამოუდის მდინარე ურუგვაი, რომელზეც გაივლის საზღვარი არგენტინასთან. 

სალტო შეიქმნა 1884 წლის 1 ოქტომბერს, როდესაც ის არტიგასის დეპარტამენტს გამოეყო.

## დეპარტამენტის რუკა
## იხილეთ აგრეთვე 
* ურუგვაის დეპარტამენტები

## რესურსები ინტერნეტში 
*INE map of Salto Department 

კატეგორია:ურუგვაის დეპარტამენტები
2026

## მოვლენები 
## დაიბადნენ 
### იანვარი
### თებერვალი
### მარტი
### აპრილი
### მაისი 
### ივნისი 
### ივლისი 
### აგვისტო 
### სექტემბერი 
### ოქტომბერი 
### ნოემბერი
### დეკემბერი 
## გარდაიცვალნენ 
### იანვარი
### თებერვალი
### მარტი
* 17 მარტი : ილია II — სრულიად საქართველოს კათოლიკოს-პატრიარქი

### აპრილი
### მაისი 
### ივნისი 
### ივლისი 
### აგვისტო 
### სექტემბერი 
### ოქტომბერი 
### ნოემბერი
### დეკემბერი
უშაკოვო (უსტ-კუბინსკის რაიონი)

**უშაკოვო** () — სოფელი რუსეთში, ვოლოგდის ოლქში, უსტ-კუბინსკის რაიონში. სოფელი შედის ვისოკოვის სასოფლო დასახლების შემადგენლობაში, 2002 წლის მონაცემებით სოფელში აღარავინ ცხოვრობდა.

## იხილეთ აგრეთვე
*უსტ-კუბინსკის რაიონის დასახლებული პუნქტები

კატეგორია:უსტ-კუბინსკის რაიონის დასახლებული პუნქტები
სორიანოს დეპარტამენტი

**სორიანოს დეპარტამენტი** () — დეპარტამენტი ურუგვაიში. დედაქალაქია მერსედესი. მდებარეობს ქვეყნის დასავლეთ ნაწილში, კოლონიის დეპარტამენტის ჩრდილოეთით და ფლორესის დეპარტამენტის დასავლეთით. დასავლეთიდან, მდინარე ურუგვაი გამოჰყოფს არგენტინისგან.

## ისტორია
1624 წელს ადგილობრივ ტომთა გაქრისტიანების მიზნით, შეიქმნა ფრანცისკანელთა მისია. ამ ტერიტორიას სანტო დომინგო სორიანო ეწოდა. სულ მალე დაარსდა დასახლება ვილია-სორიანოც.

დეპარტამენტი შეიქმნა 1816 წლის 27 იანვარს.

2011 წლის მონაცემებით მოსახლეობა 82 592 ადამიანს შეადგენს.

## დეპარტამენტის რუკა
## იხილეთ აგრეთვე 
* ურუგვაის დეპარტამენტები

## რესურსები ინტერნეტში 
*ოფიციალური საიტი
*Soriano Turismo (Ministry of Tourism and Sports) 
*www.todosoriano.com.uy 
*INE map of Soriano Department 

კატეგორია:ურუგვაის დეპარტამენტები
თრეხვის ღვთისმშობლის ეკლესია

**თრეხვის ღვთისმშობლის ეკლესია** — ეკლესია ქარელის მუნიციპალიტეტის სოფელ თრეხვში. მდებარეობს სოფლის განაპირას, დასავლეთით, მცირე მუხნარში.

დარბაზული ეკლესია (9,2 X 6,2 მ) ნაგები იყო ნატეხი ქვიშაქვით, გამოყენებული ყოფილა თლილი შირიმის ქვაც. შესასვლელი სამხრეთიდანაა (შემორჩენილია წირთხლების შირიმის ქვები). ეკლესიას ნახევარწრიული აფსიდი ჰქონია. ნაგებობის სამშენებლო ბაქანი დასავლეთიდან და ნაწილობრივ სამხრეთიდან და ჩრდილოეთიდან ქვიშაქვის დიდი ლოდებით ამოყვანილი საყრდენი კედლებით ყოფილა გამაგრებული.

## ლიტერატურა
კატეგორია:ქარელის მუნიციპალიტეტის ტაძრები
კატეგორია:ღვთისმშობლის სახელობის ეკლესიები
ოქროს გლობუსის 70-ე დაჯილდოება

**ოქროს გლობუსის 70-ე დაჯილდოება** გაიმართა Beverly Hilton Hotel-ში, კალიფორნია შტატის ქალაქ ბევერლი ჰილსში, 2013 წლის 13 იანვარს და გადაიცა პირდაპირ ეთერში ტელეკომპანია NBC-ის მიერ.

## კინო
## ტელევიზია
## ნომინაციათა რაოდენობა
### კინო
*7 ნომინაცია - *ლინკოლნი*
*5 ნომინაცია– *არგო* და *ჯანგო გათავისუფლებული*
*4 ნომინაცია– *საბრალონი*, *იმედის სხივების კრებული* და *მთავარი მიზანი*
*3 ნომინაცია– *პის ცხოვრება*, *ორაგულზე ნადირობა იემენში* და *ოსტატი*
*2 ნომინაცია– *ჟანგი და ძვალი*, *ყველაზე ეგზოტიკური სასტუმრო მარიგოლდი* და *სესიები*

### ტელევიზია
*5 ნომინაცია– *თამაში შეიცვალა*
*4 ნომინაცია– *Homeland*
*3 ნომინაცია– *დაუნტონის სააბატო*,  *The Girl*,  და *Modern Family*
*2 ნომინაცია– *30 Rock*, *The Big Bang Theory*, *იატაკქვეშა იმპერია*, *Breaking Bad*, *Episodes*, *Girls*, *კარგი ცოლი*, *Hatfields & McCoys*, *Hemingway & Gellhorn*,  *ნეშვილი*, *New Girl*, *ნიუსრუმი* და *Political Animals*

## გამარჯვებათა რაოდენობა
### კინო
*3 გამარჯვება– *საბრალონი*
*2 გამარჯვება–  *არგო* და *ჯანგო გათავისუფლებული*

### ტელევიზია
*3 გამარჯვება– *Game Change* და *Homeland*
*2 გამარჯვება– *Girls*

## რესურსები ინტერნეტში
*ოფიციალური საიტი 
*70th Golden Globe Awards IMDb-ზე
*70th Golden Globe Awards NBC-ზე

კატეგორია:ოქროს გლობუსი
ტაკუარემბოს დეპარტამენტი

**ტაკუარემბოს დეპარტამენტი** () — ურუგვაის უდიდესი დეპარტამენტი . მდებარეობს ქვეყნის ჩრდილოეთ ნაწილში. დედაქალაქია ტაკუარემბო. ჩრდილოეთით და აღმოსავლეთით ესაზღვრება რივერის დეპარტამენტი, დასავლეთით — სალტოს, პაისანდუსა და რიო-ნეგროს დეპარტამენტები, სამხრეთით კი დურასნოსა და სერო-ლარგოს დეპარტამენტები.

შეიქმნა 1884 წელს, როდესაც ის რივერის დეპარტამენტს გამოეყო.

2011 წლის მონაცემებით მოსახლეობა 90 053 ადამიანს შეადგენს.

## დეპარტამენტის რუკა
## იხილეთ აგრეთვე 
* ურუგვაის დეპარტამენტები

## რესურსები ინტერნეტში 
*ოფიციალური საიტი 
*INE map of Tacuarembó Department (southwest)  (PDF 2.2MB)
*INE map of Tacuarembó Department (north and east)  (PDF 3.75MB)

კატეგორია:ურუგვაის დეპარტამენტები
ისტაქსიუატლი

**ისტაქსიუატლი**, ან ისტასიუატლი () (მომდინარეობს ნაუატლიდან: *ისტაკი* — თეთრი, ხოლო *სიუატლი* — ქალი, ანუ *თეთრი ქალი*) — მექსიკის სიდიდით მესამე მთა (ორისაბასა (5 636 მ) და პოპოკატეპეტლის (5426 მ) შემდეგ).

მთას აქვს ოთხი მწვერვალი, რომლებიდანაც უმაღლესია პეჩო ( — „მკერდი“), რომელიც ზღვის დონიდან 5 230 მ სიმაღლეზე იწევა. დასავლეთიდან და აღმოსავლეთიდან ამ მწვერვალების სილუეტები წააგავს მწოლიარე ქალის ფიგურის თავს, მკერდს, ფეხებსა და ტერფებს. ისტაქტიუატლი მეხიკოდან სამხრეთ-აღმოსავლეთით 70 კმ სიშორეზე მდებარეობს. მისი თოვლიანი მწვერვალის დანახვა ქალაქიდანვე შეიძლება. დედაქალაქთან (ჯერ აცტეკების იმპერიის, შემდეგ კი თანამედროვე მექსიკის) სიახლოვის გამო, ეს მთა მრავალ ლიტერატურულ და მხატვრულ ნაწარმოებებშია მოხსენიებული.

თანამედროვე ისტორიაში ისტაქსიუატლზე პირველად ავიდნენ 1889 წელს. თუმცა არქეოლოგიური ნიმუშები მოწმობენ, რომ აცტეკები და უფრო ადრინდელი ცივილიზაციის წარმოამდგენლებიც ადიოდნენ ამ მთაზე. 

ხშირად ამბობენ, რომ მთის სიმაღლე 5 286 მეტრია, მაგრამ სპეის შატლიდან რადარული გაზომვების შემდეგ აღმოჩნდა, რომ მთის სიმაღლეა 5 230 მეტრი. 

## ლეგენდა პოპოკატეპეტლსა და ისტაქსიუატლზე 
აცტეკების მითოლოგიასა და მის წინამორბედებში არსებობდა მრავალი ლეგენდა ვულკანების, ისასა და პოპოს, წარმოქმნასთან დაკავშირებით. ერთ-ერთი მათგანის თანახმად, ისტაქსიუატლი იყო პრინცესა, რომელმაც მამის ერთ-ერთი მებრძოლი, პოპოკატეპეტლი, შეიყვარა. მამამ მისი შეყვარებული გაგზავნა ომში, ოახაკაში. ის დაპირდა მებრძოლს, რომ თავის ქალიშვილს გაატანდა ცოლად, როდესაც ის ბრძოლიდან დაბრუნდებოდა (მამა დარწმუნებული იყო, რომ ის არ დაბრუნდებოდა). პოპოკატეპეტლის არყოფნის დროს, ერთ-ერთმა თაყვანისმცემელმა პრინცესას უთხრა, რომ მისი შეყვარებული ბრძოლაში მოკვდა და სიკვდილის წინ დაუბარა, რომ მის ნაცვლად მოეყვანა პრინცესა ცოლად. პოპოკატეპეტლი გამარჯვებით დაბრუნდა. ისტაქსიუატლმა, რომელიც ამ დროისთვის უკვე სხვისი ცოლი იყო, თავი მოიკლა. პოპოკატეპეტლმა ამ დანაკარგს ვერ გაუძლო და თვითონაც მოიკლა თავი. მათი სიყვარულის ძალით გაკვირვებულმა ღმერთებმა შეყვარებულები გადააქციეს ორ მთად, რომლებიც მეზობლად დგანან, რათა სამუდამოდ ერთად შეძლონ ყოფნა.

ისტაქსიუატლს უწოდებენ „თეთრ ქალს“ ან „მძინარე ქალს“, იმიტომ, რომ ის ჰგავს ქალს, რომელსაც ზურგზე სძინავს, და ამავდროულად ყოველთვის თოვლითაა დაფარული. ვულკანი პოპოკატეპეტლი მასთან ახლოს დგას, იცავს მის ძილს და ფარავს თავის მრისხანებას, რომელიც პერიოდულად ვულკანთან ერთად ამოიფრქვევა ხოლმე.

## გალერეა 

ფაილი:Map mexico volcanoes.gif|მექსიკის ძირითადი ვულკანები)

ფაილი:Izta crater orizaba in background.jpg|ისტის კრატერი და ორისაბას მწვერვალი (უკანა ხედზე) (სექტ. 2007)

## რესურსები ინტერნეტში 
* ისტაქსიუატლი — მთების მსოფლიო ენციკლოპედია 
* ისტა-პოპოს ნაციონალური პარკი 
* ისტაქსიუატლი — Google-ს რუკაზე თანამგზავრიდან გადაღებული სურათი

კატეგორია:მექსიკის მთები
კატეგორია:მექსიკის ვულკანები
კატეგორია:აცტეკების მითოლოგია
კატეგორია:აცტეკები
კატეგორია:სტრატოვულკანები
კატეგორია:მესოამერიკის გეოგრაფია
ძაძვის წმინდა გიორგის ეკლესია

**ძაძვის წმინდა გიორგის ეკლესია** — ეკლესია ქარელის მუნიციპალიტეტის სოფელ იმერხევში. მდებარეობს სოფლიდან ჩრდილო-აღმოსავლეთით 7-8 კილომეტრზე, მაღალ მთაზე. თარიღდება განვითარებული ფეოდალური ხანით. 

ეკლესია დარბაზულია (8,7 X 4,9 მ), ნაგებია ნატეხი ქვით. შესასვლელი დასავლეთითაა. ღრმა, ოდნავ ნალისებრი აფსიდის ღერძზე გაჭრილია ფართო სარკმელი, რომლის გვერდებზე ოთხკუთხა ნიშებია. საკურთხეველი ერთი საფეხურითაა ამაღლებული. ინტერიერი ფართო და ხალვათია. კედლები შელესილი ყოფილა.

## ლიტერატურა
კატეგორია:ქარელის მუნიციპალიტეტის ტაძრები
კატეგორია:წმინდა გიორგის სახელობის ეკლესიები
ტრეინტა-ი-ტრესის დეპარტამენტი

**ტრეინტა-ი-ტრესის დეპარტამენტი** () — დეპარტამენტი ურუგვაიში. დედაქალაქია ტრეინტა-ი-ტრესი. მდებარეობს ქვეყნის აღმოსავლეთ ნაწილში. ჩრდილოეთით ესაზღვრება სერო-ლარგოს დეპარტამენტი, დასავლეთით — დურასნოსა და ფლორიდის დეპარტამენტები, სამხრეთით კი ლავალიეხას და როჩის დეპარტამენტები. აღმოსავლეთით აკრავს მერინის ტბა, რომელზეც გაივლის ბრაზილიასთან საზღვარი. 

შეიქმნა 1884 წლის 18 სექტემბრის საკანონმდებლო აქტის საფუძველზე; მანამდე მიეკუთვნებოდა სერო-ლარგოს დეპარტამენტს. 

2011 წლის მონაცემებით მოსახლეობა 48 134 ადამიანს შეადგენს.

## დეპარტამენტის რუკა
## იხილეთ აგრეთვე 
* ურუგვაის დეპარტამენტები

## რესურსები ინტერნეტში 
*INE map of Treinta y Tres Department 

კატეგორია:ურუგვაის დეპარტამენტები
2055

## მოვლენები 
## დაიბადნენ 
### იანვარი
### თებერვალი
### მარტი
### აპრილი
### მაისი 
### ივნისი 
### ივლისი 
### აგვისტო 
### სექტემბერი 
### ოქტომბერი 
### ნოემბერი
### დეკემბერი 
## გარდაიცვალნენ 
### იანვარი
### თებერვალი
### მარტი
### აპრილი
### მაისი 
### ივნისი 
### ივლისი 
### აგვისტო 
### სექტემბერი 
### ოქტომბერი 
### ნოემბერი
### დეკემბერი
მუხილეთის ღვთისმშობლის ეკლესიის კომპლექსი

**მუხილეთის ღვთისმშობლის ეკლესიის კომპლექსი** — საეკლესიო კომპლექსი ქარელის მუნიციპალიტეტის სოფელ მუხილეთში. მდებარეობს სოფლის ცენტრში, თარიღდება XIV საუკუნით.

კომპლექსში შედის ღვთისმშობლის ეკლესია და სხვა ნაგებობათა ნაშთები. ნაგებობათა უმეტესი ნაწილი ძლიერ დაზიანებულია. ეკლესია შედარებით კარგადაა დაცული.

ღვთისმშობლის ეკლესია დარბაზულია (12,4 X 5,25 მ), ნაგებია კარგად დამუშავებული ბაზალტის კვადრებით. აქვს სამი შესასვლელი; სამივე მინაშენებში გადის. მთავარი, სამხრეთის შესასვლელი გარედან არქიტრავითაა გადახურული, შიგნიდან - ნახევარწრიული თაღით. ღრმა ნახევარწრიული აფსიდის ღერძზე ფართო და მაღალი სარკმელია, რომლის ორივე მხარეს მცირე ზომის ოთხკუთხა ნიშებია.

ეკლესიას სამი მინაშენი აქვს - დასავლეთით, სამხრეთითა და ჩრდილოეთით. დასავლეთის მინაშენი ეკლესიის კედლის მთელ სიგრძეზეა მიდგმული; გადახურულია ნახევარწრიული კამარით, რომელიც დაბეტონებულ მასას წარმოადგენს. მინაშენი, ეკლესიასთან შედარებით, ნაგებია მდარედ. მას ორი შესასვლელი ჰქონია - სამხრეთით (ამოშენებულია) და დასავლეთით, რომელიც დაკავშირებულია ძლიერ დანგრეულ ნაგებობასთან. ჩრდილოეთ მინაშენი დანგრეულია და მიწითაა დაფარული. ეკლესიის სამხრეთ მინაშენი, რომელსაც სამხრეთ ფასადის დასავლეთ ნახევარი უჭირავს, მცირე ეგვტერია. მას საკურთხეველი და აგურით ნაგები კანკელი (დანგრეულია) ჰქონია. ეგვტერის წინ მიშენებულია მაღალი კარიბჭე, რომელიც სამხრეთით მთლიანად გახსნილია ფართო თაღით. თაღი მთლიან ქვაში გამოკვეთილ მარტივღარებიან კაპიტელებს ეყრდნობა.

ეკლესია და მინაშენები კრამიტით ყოფილა გადახურული. საზურგე კრამიტებს მარტივი გეომეტრიული ორნამენტი ამკობს, ხოლო ბრტყელ კრამიტებს აქვს ასომთავრული წარწერა, რომელიც სამი დაქარაგმებული ასოსაგან შედგება: ინე (იოანე).

ეკლესიის აღმოსავლეთით, სოფლის განაპირას, კლდეზე აღმართულია ოთხკუთხა კოშკი, რომელიც მდინარე მუხილეთის გაყოლებით მიმავალ ძველ გზას იცავდა.

## ლიტერატურა
## რესურსები ინტერნეტში
* მუხილეთის ღვთისმშობლის ეკლესიის კომპლექსი

კატეგორია:ქარელის მუნიციპალიტეტის ტაძრები
კატეგორია:ღვთისმშობლის სახელობის ეკლესიები
კატეგორია:XIV საუკუნის ეკლესიები
ანტონიო დე მენდოსა

**ანტონიო დე მენდოსა-ი-პაჩეკო** (*Antonio de Mendoza y Pacheco*; დაიბადა დაახ. 1490-სა და 1493 წლებს შორის, მონდეჰარში ან ალკალა-ლა-რეალში, ესპანეთი — გარდაიცვალა 1552 წლის 21 ივლისს, ლიმა, პერუ) — ახალი ესპანეთის პირველი ვიცე-მეფე.

ესპანეთის უმაღლესი არისტოკრატიის წარმომადგენელი, მარკიზ დე სანტილიანის შვილთაშვილი. 1535 წელს ერნან კორტესმა მენდოსა გაგზავნა დაპყრობილ ტერიტორიებზე ვიცე-მეფის ტიტულით. ის ცდილობდა ღირსეულად წარმოეჩინა კარლ V, როგორც სამართლიან მოსამართლეს, სამეფო ხაზინის გამგებელს, მთავარსარდალსა და კათოლიკური ეკლესიის ქომაგს.

1539 წელს მენდოსამ ფლოტი გაგზავნა მოლუკსების კუნძულებიდან სამხრეთით მდებარე კუნძულების აღმოსაჩენად, სადაც მღვდლების როლში მას თან მიჰყვებოდნენ იერონიმო ხიმენესი, სებასტიან დე ტრას სიერა, ბერი ალონსო დე ალვარადო, რომლებიც ინდოეთშიც იყვნენ და 9-წლიანი მოგზაურობის შემდეგ პორტუგალიის გავლით ესპანეთში დაბრუნდნენ, შემდეგ კი — კვლავ მექსიკაში.

მის დროს (1542 წელს) ნუნიო დე გუსმანმა ჩაახშო ინდიელების აჯანყება (:es:Guerra del Mixtón), ფრანსისკო ვასკეს დე კორონადომ კი შეისწავლა ახლანდელი აშშ-ს სამხრეთი ტერიტორიები. 

მენდოსამ მექსიკაში კარგი სახელი დაიტოვა, რადგანაც მას სურდა ინდიელების ბედის შემსუბუქება და მზად იყო ნებისმიერი მათი საჩივრის მოსასმენად. მან დააწესა შახტებში მუშაობის ზღვრული ხანგრძლივობა, ის მოითხოვდა, რომ ინდიელებისთვის შესაფერისად გადაეხადათ მათი შრომისთვის, ზღუდავდა მათი მიწების დაპყრობას. მის დროს მექსიკაში დაიწყო წიგნების ბეჭდვა, გაიხსნა მეხიკოს უნივერსიტეტი, აშენდა სკოლები და საავადმყოფოები, გაუმჯობესდა გადასახადების მოგროვება.

თავისი 15-წლიანი მმართველობის პერიოდში მენდოსამ მექსიკას მშვიდობა და სიწყნარე მისცა. არცერთ შემდგომ ვიცე-მეფეს არ უმართავს მექსიკა მასზე უფრო დიდ ხანს. 1551 წელს მეფემ ის პერუს ვიცე-მეფედ დანიშნა, მაგრამ მან ძლივს მოახერხა თავისი ახალი სამფლობელოების შემოვლა, როდესაც ლიმას მიაღწია, ის გარდაიცვალა. ანტონიო დე მენდოსა ქალაქის კათედრალურ ეკლესიაში დაასაფლავეს, ფრანსისკო პისაროს გვერდით.

## ლიტერატურა 
* Мендоса в Британской энциклопедии
*  

## სქოლიო 
კატეგორია:აცტეკები
კატეგორია:კონკისტადორები
კატეგორია:დაბადებული 1493
კატეგორია:გარდაცვლილი 1552
კატეგორია:პერუს მმართველები
კატეგორია:ესპანეთში დაბადებულები
მოონზუნდის არქიპელაგი

**მოონზუნდის არქიპელაგი** (,  ან **დასავლეთ ესტონეთის არქიპელაგი**) — ბალტიის ზღვაში მდებარე ესტონეთის კუნძულების ჯგუფი. მათი სრული ფართობი ჯამში არის დაახლოებით 4000 კმ².

## კუნძულები 
* საარემაა
* ჰიიუმაა
* მუჰუ
* ვორმსი
და კიდევ დაახლოებით 500 პატარა კუნძული.

## იხილეთ აგრეთვე 
*ესტონეთის კუნძულების სია

## რესურსები ინტერნეტში 
* The Väinameri Sea 

## სქოლიო 
კატეგორია:ესტონეთის კუნძულები
სოფლის მუშა (გაზეთი)

**სოფლის მუშა**  — ქართული ყოველკვირეული გაზეთი. საქართველოს სოცილ-დემოკრატთა მუშათა პარტიი ცენტრალური კომიტეტის ორგანო. გამოდიოდა თბილისში 1920 წელს. სულ 15 ნომერი გამოვიდა.რედაქტორი — ი. გომართელი. აშუქებდა სოციალურ და პოლიტიკურ საკითხებს.
## ლიტერატურა
კატეგორია:საქართველოს გაზეთები
კატეგორია:ქართულენოვანი გაზეთები